Karen Zoid se hoop, vrees en lewenslesse | SARIE
Karen Zoid se hoop, vrees en lewenslesse	deur Charis Labuschagne
ek het niks as ek eendag oud is nie – bedoelende geld en sekuriteit. In my vroeë twintigs, toe my loopbaan begin het, wou ek ’n huis en ’n beter kar koop. Ons vroue is so – ons wil organiseer en sekuriteit skep. Ek het hard gewerk en in ’n stadium uitgebrand. Maar ek het nou ’n huis en ’n kar en kan by lekker plekke vakansie hou. Geld gee jou keuses.
Kom altyd uit jou gemaksone. My ouma is ’n goeie voorbeeld. Sy’s in haar 80’s, maar sy pak die heeltyd nuwe uitdagings aan – sy verf, skryf gedigte en het onlangs vir haar aftree-oord se koerantjie begin skryf. Baie mense leef net vir halfsewe wanneer hulle 7de Laan kan kyk. Hou aan met leer regdeur jou lewe en pak nuwe dinge aan. Kry die beste uit jou lewe.